Kongevejen 467A, 2840 Holte - Villa på 184 kvm - Sagsnr. 06000075133
Kongevejen 467A
Ejerudgift pr.md. 5.552
Super ejendom i Holte. Masser af plads.
Denne velholdte villa i Holte byder på hele 325 etagemeter, så her er med andre ord god plads til både familieliv, gæstemiddage og hobbyprojekter. Ejendommen er løbende vedligeholdt og har en flot tilstandsrapport, så I kan flytte mere eller mindre direkte ind. Udenfor venter en stor og dejligt ugeneret baghave, ligesom udelivet kan leves på de mange altaner og terrasser - endda med udsigt over området og kig til Furesø.
Fra adressen er der få skridt til Holtehallerne og Rudegårds Station, ligesom nærområdet byder på varierede naturoplevelser med Furesø, Vaserne og Rude Skov. Det centrale Holte er blot en kort cykeltur væk, og her finder I gode skoler, supermarkeder og station.
Udefra præsenterer villaen sig med en karakteristisk gulmalet facade, et sort sadeltag og en lille tårnbygning. Inden døre er den megen plads fordelt på stueplan, førstesal og en god underetage.
Stueplan byder på to stuer en suite, og mens den ene har udgang til en terrasse, kan I fra den anden slå dørene op til en altan. Køkkenet har god plads til både madlavning og opbevaring, og stueplan fuldendes af to gode værelser, et lækkert badeværelse og en fin entré.
På førstesalen finder I yderligere et værelse samt et praktisk toilet og en møblérbar repos med udgang til en hævet udsigtsterrasse.
Da underetagen både er dejligt lys og placeret delvist parterre, får I masser af anvendelsesmuligheder og glæde af de fem disponible rum. De suppleres af køkkenfaciliteter samt bad og toilet. Underetagen har desuden egen indgang.
Til ejendommen hører en knap 1.200 kvadratmeter stor grund, der i den vestvendte baghave er flot anlagt med stor fliseterrasse, grøn græsplæne og et par velplejede bede. Udefaciliteterne inkluderer en integreret garage og et udhus.
Kongevejen vil kunne høres omkring huset.
Hvis en rummelig villa med en solrig have i Holte er noget for jer, så kontakt danbolig for en fremvisning!
Kongevejen 467A, 2840 Holte
Jeg ønsker en fremvisning af: Kongevejen 467A 2840 Holte, sagsnr. 06000075133
Sagsnummer 06000075133
Byggeår 1902 / 1936